જામનગરના ગુલાબનગર વિસ્તારમાં આવેલા દેવીપૂજકવાસમાં રહેતા નાથાભાઈ દેવશીભાઈ વાઘેલાના આવવા-જવાના માર્ગ પર બાજુમાં જ રહેતા ગોવિંદ બાબુભાઈ દેવીપૂજકે બાવળની ઝાડીઓ નાખી દેતા ગઈકાલે નાથાભાઈએ રસ્તો કેમ બંધ કર્યાે છે તેમ પૂછયું હતું આથી ઉશ્કેરાયેલા ગોવિંદ અને અચૂડા બાબુભાઈ, ભાવલા બુધાભાઈ, બુધા સીદીભાઈ નામના ચાર શખ્સોએ પથ્થરોના છૂટા ઘા કરી હુમલો કર્યાે હતો. આ વેળાએ નાથાભાઈના પરિવારજનો વચ્ચે પડતા તેમને પણ પથ્થરો મારવામાં આવ્યા હતા. પોલીસે નાથાભાઈની ફરિયાદ પરથી ગુન્હો નોંધ્યો છે.